सोसाइटी की आड़ में बीसी, 50 लोगों से ढाई करोड़ की धोखाधड़ी
भिलाई|सोसाइटी की आड़ में 15 साल से बीसी खिलाने वाला बीएसपी कर्मी पी कोटेश्वर राव पुलिस के हत्थे चढ़ गया। उस पर 50 लोगों के साथ करीब ढाई करोड़ रुपए की धोखाधड़ी करने का आरोप है।
हाउसिंग बोर्ड जामुल निवासी फिरोज खान ने बीएसपी में जूनियर असिस्टेंट पी कोटेश्वर राव निवासी जोन एक खुर्सीपार के खिलाफ जामुल थाने में शिकायत की थी। आरोपी कोटेश्वर राव बालाजी साख सहकारी समिति के नाम से कंपनी चलाता है। पुरानी जान पहचान के कारण उसने बीसी में पैसा लगाने कहा। आरोपी ने बताया कि दो साल तक रकम जमा करने पर दोगुना पैसा मिलेगा। उसकी बात में आकर शिकायतकर्ता भी बीसी में रकम लगाने लगा। दो साल में उसके पास 34 लाख 57 हजार 5 रुपए जमा किए। अवधि पूर्ण होने पर पी कोटेश्वर राव से जमा रकम लौटाने की मांग की तो उसने कहा कि एक साथ इतनी बड़ी रकम नहीं दे सकता। छत्तीसगढ़ राज्य सहकारी बैंक मर्यादित शाखा सिविक सेंटर भिलाई में अपने खाते के नाम से 5-5 लाख के चार चेक दिए। लेकिन उसके खाते में रकम ही नहीं थी।
बीसी खिलाने के नाम पर पी कोटेश्वर राव ने करीब 50 लोगों से तकरीबन ढाई करोड़ रुपए दबा लिए। इस पर उसके खिलाफ चिटफंड एक्ट के तहत जुर्म दर्ज करते हुए गिरफ्तार किया गया है। बालाजी साख सहकारी समिति के कामकाज की भी जांच की जाएगी। सुरेंद्र उके, टीआई, जामुल
hin_Deva hin_Deva hin_Deva hin_Deva